CELEX: 62015TN0145
Language: et
Date: 2015-03-29 00:00:00
Title: Kohtuasi T-145/15: 29. märtsil 2015 esitatud hagi – Rumeenia versus komisjon

1.6.2015   
            
            
               ET
            
            
               Euroopa Liidu Teataja
            
            
               C 178/20
            
         29. märtsil 2015 esitatud hagi – Rumeenia versus komisjon
   (Kohtuasi T-145/15)
   (2015/C 178/20)
   Kohtumenetluse keel: rumeenia
   
      Pooled
   
   
      Hageja: Rumeenia (esindajad: R. Radu, V. Angelescu, R. Mangu ja D. Bulancea)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada osaliselt komisjoni 16. jaanuari 2015. aasta rakendusotsus (EL) 2015/103, mille kohaselt Euroopa Liidu rahastamine ei kata teatavaid kulusid, mida liikmesriigid on kandnud Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide, et Euroopa Komisjon teostas vääralt oma pädevust otsustades, et Euroopa Liidu rahastamine ei kata teatavaid summasid
               
                           —
                        
                        
                           Rakendusotsuses (EL) 2015/103 ette nähtud kindlamääralisi korrektsioone kohaldades teostas komisjon oma pädevust vääralt, rikkudes Euroopa Parlamendi ja nõukogu 17. detsembri 2013. aasta määruse (EL) nr 1306/2013 (ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008) artiklit 52 ning komisjoni poolt oma 23. detsembri 1997. aasta dokumendis nr VI/5330/97 „Juhised finantskorrektsioonide arvutamiseks EAGGF tagatisrahastu raamatupidamisarvestuse kontrollimise ja heakskiitmise menetluses otsuste koostamisel” määratletud finantskorrektsioonide kohaldamise juhiseid.
                        
                     
                           —
                        
                        
                           Komisjon oli kohustatud määrama korrektsioonid nende summade alusel, mille puhul oli tuvastatud, et Rumeenia oli need alusetult kulutanud, ja mitte kohaldama kindlamääralisi korrektsioone, arvestades et esiteks ei olnud see olukorrast tulenevalt kohustuslik ning et teiseks oli Rumeenia riik esitanud komisjonile vajaliku teabe kalkuleeritud korrektsioonide määramiseks. Käesolevas kohtuasjas ei saa asuda seisukohale, et komisjon oleks vahendite tegelikul kaotusel põhinevate kalkuleeritud korrektsioonide määramiseks pidanud tegema ebaproportsionaalseid jõupingutusi.
                        
                     
         
               2.
            
            
               Teine väide, et vaidlustatud otsuse põhjendus on ebapiisav ja asjakohatu
               
                           —
                        
                        
                           Rakendusotsus (EL) 2015/103 ei ole piisavalt ja asjakohaselt põhjendatud, sest selle vastuvõtmisel ei selgitanud komisjon piisavalt põhjusi, miks ta otsustas kohaldada auditiga seoses tuvastatud eeskirjade eiramiste eest kindlamääralisi korrektsioone ning ei põhjendanud asjakohaselt, miks ei saa nõustuda Rumeenia argumentidega kalkuleeritud korrektsioonide kohaldamise võimaluse kohta ja neid arvesse võtta lõpliku korrektsiooni määramisel.
                        
                     
         
               3.
            
            
               Kolmas väide, et on rikutud proportsionaalsuse põhimõtet
               
                           —
                        
                        
                           Vaidlustatud otsus ei ole kooskõlas proportsionaalsuse põhimõttega, sest 2009. nõudeaasta kulude suhtes 10 % ja 2010. nõudeaasta kulude suhtes 5 % suuruse kindlamääralise korrektsiooni kohaldamise tõttu määrati auditiga seoses tuvastatud eeskirjade rikkumisest tulenev EL vahendite kaotus kindlaks ülemäära suurena, sest nimetatud määrade puhul ei ole arvesse võetud rikkumise laadi ja raskust ega ka selle finantstagajärgi liidu eelarvele.